Diari Oficial de la Generalitat Valenciana


Sumari del DOGV 6338, del 23-08-2010 (2010/9052)

Notificació del laude emés per la Junta Arbitral del Transport d'Alacant. Expedient número 053/09-A.
----------------------------------------------------------------------------------------------------

### Dades del document

Número de DOGV
:   6338

Data del DOGV
:   23-08-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/9052


Organisme emissor
:   Conselleria d'Infraestructures i Transport

Tipus de document
:   Anunci

Notificació del laude emés per la Junta Arbitral del Transport d'Alacant. Expedient número 053/09-A. [2010/9052]  
Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de l'empresa Calzados Santer, SL, amb domicili a Petrer (Alacant) que s'ha dictat el laude en l'expedient 053/09-A com a conseqüència del procediment seguit en este i que no ha pogut ser comunicat per absència, parador ignorat, caducat o refusat.  
El text és el següent:  
«Alacant, 21 de gener de 2010. A les 09.45 hores es constituïx la Junta Arbitral del Transport d'Alacant en la seu de l'avinguda d'Aguilera, número 1, 6a, pels membres expressats al marge, a fi de dictar el laude arbitral sobre la controvèrsia plantejada en l'expedient 053/09-A, promogut per Azkar Alicante, SL, amb domicili a Alacant, contra Calzados Santer, SL, amb domicili a Petrer, en relació amb la reclamació següent: impagament de ports per servicis de transport prestats amb origen/destí a Petrer i origen/destí en distintes poblacions de la península durant els mesos de gener a abril de 2009, més despeses bancàries segons factures números QUI-001154, QUI-001690, QUI-002072, QUI-002520, QUI-003250, QUI-003719, QUI-004344, de 15 i 31 de gener, 15 i 28 de febrer, 15 i 31 de març, i 15 d'abril de 2009, respectivament, el muntant dels quals puja a 3.993,36 euros. Comença la vista oral sense la compareixença de la reclamada tot i haver sigut citada en el termini i en la forma escaient, segons consta en l'expedient, amb els efectes que determina la vigent legislació més avall recollida. Tampoc assistix a l'acte de la vista el vocal representant dels usuaris per causes justificades. Es concedix la paraula al representant de l'actora Juan Luis Baeza Alemañ que ratifica la demanda i quantia expressades. Així mateix és aportada a l'expedient com a prova la documentació justificativa de la recollida i entrega de les diferents partides, basant-se en això la facturació el muntant de la qual és objecte d'esta reclamació. Atés que la Junta Arbitral considera que es complixen en este cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, pel que fa a les qüestions competencials de les juntes arbitrals del transport. Admeses pel Col·legi Arbitral, a instàncies de l'actora, les proves documentals proposades i estudiada la demanda i efectuada l'anàlisi de les manifestacions que s'han exposat abans, s'arriba per unanimitat al laude següent: estimar la demanda interposada per Azkar Alicante, SL, contra Calzados Santer, SL, per considerar formalitzat el contracte i realitzades les prestacions convingudes sense que s'haja provat el pagament dels ports meritats. Conseqüentment procedix que Calzados Santer, SL, pague a Azkar Alicante, SL, la quantitat de 3.993,36 euros, inclòs l'IVA, i les despeses bancàries acreditades. Este laude serà executiu en cas d'incompliment en el termini de 20 dies, comptadors des de l'endemà de la recepció d'este. Contra esta resolució arbitral únicament es pot interposar recurs d'anul·lació davant de l'Audiència Provincial que haurà de presentar-se en els dos mesos següents a la notificació, o d'aclariment en els deu dies següents al de l'expressada notificació. Contra el laude arbitral ferm només es pot interposar recurs de revisió de conformitat amb el que establix la legislació processal per a les sentències processals fermes. I perquè conste, s'arxive i es trasllade a les parts, firmen els membres de la Junta al lloc i en la data indicats».  
Alacant, 9 de juliol de 2010.- El president: Manuel Gálvez Acero.